pythainlp/thai-wiki-dataset-v4 huggingface dataset:
วัดกลาง (จังหวัดสมุทรปราการ)

วัดกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 ตำบลบางพึ่ง อำเภอพระประแดง จังหวัดสมุทรปราการ
ประวัติ.
วัดกลางสร้างเมื่อ พ.ศ. 2378 โดยชาวมอญหมู่บ้านฮะเริ่นร่วมกับชาวบ้านตา บ้านตันเจิน ได้รับพระราชทานนามว่า วัดเกริง ซึ่งแปลว่า "วัดคลอง" เดิมวัดเกริงมีพระภิกษุจำพรรษา 3 คณะ คือคณะหะกาว คณะแพ่ฮะเริ่น คณะตะวันออก ต่อมาคณะตะวันออกย้ายออกไป จึงได้รวมกันเรียกว่า "วัดกลาง" ชาวมอญเรียก แพ่ฮะเริ่น ต่อมาช่วงก่อนปี พ.ศ. 2469 สมเด็จพระมหาสมณเจ้าให้ยุบเลิกวัดเชียงใหม่และรวมเข้ากับวัดกลาง วัดกลางได้รับพระราชทานวิสุงคามสีมาเมื่อวันที่ 25 มีนาคม พ.ศ. 2418
ในช่วงเจ้าอาวาสพระครูธรรมวิธานปรีชา (พระมหาทองก้อน กงทอง) ได้มีการสร้างโรงเรียนธรรมวิธานราษฎร์วิทยา (โรงเรียนวัดกลาง) ในปี พ.ศ. 2491 ทางราชการได้ขออนุญาตตัดถนนผ่านที่ดินธรณีสงฆ์วัดกลาง เป็นถนนที่ตัดแยกจากถนนสุขสวัสดิ์เข้าสู่อำเภอพระประแดง เป็นเหตุให้บริเวณวัดถูกตัดแยกออกเป็นสองส่วน พระครูวิธานธรรมปรีชา (จีบ กงทอง) จึงได้ดำริที่ยุบรวมพระอุโบสถ ศาลาการเปรียญ ปูชนียสถานต่าง ๆ ตลอดจนกุฏิสงฆ์ไว้ในที่เดียวกัน ในปี พ.ศ. 2501 ได้แบ่งที่ธรณีสงฆ์ออกเป็น 2 ส่วน ส่วนที่สองทางทิศใต้ของวัด จัดให้เป็นอาคารพานิชย์ โดยให้บริษัทเอกชนเป็นผู้ก่อสร้างโดยทุนทรัพย์ของผู้สร้างเองตามแผนผังของวัด และเมื่อสร้างเสร็จแล้วเป็นของวัด โดยทางวัดเป็นผู้เก็บค่าเช่าเพื่อนำเงินมาพัฒนาวัด 
อาคารเสนาสนะ.
เจดีย์ของวัดมีรูปแบบระหว่างเจดีย์ทรงมอญกับเจดีย์ทรงไทยย่อมุมไม้สิบสอง เจดีย์มีส่วนละม้ายกับแนวรั้วรูปคลื่นฐานลดชั้นของพระเจดีย์ซินพิวมินที่เมืองมัณฑะเลย์ วัดมีการประดับประติมากรรมรูปหงส์หลายจุด เช่น โบสถ์มีหน้าบันประดับช่วงบนด้วยประติมากรรมหงส์คู่ ยังมีประติมากรรมรูปหงส์ประดับปลายรวมผึ้ง ศาลาอเนกประสงค์มีคันทวยรูปหงส์วัดมีเรือสำเภาปูนหน้าวัดด้านริมคลอง เช่นเดียวกับวัดริมคลองอื่นในสมัยรัตนโกสินทร์ตอนต้น เพื่อแสดงให้เห็นถึงความเฟื่องฟูในทางการค้าในรัชสมัยพระบาทสมเด็จพระนั่งเกล้าเจ้าอยู่หัว
ปูชนียวัตถุที่สำคัญ คือ "หลวงปู่มอญ" เป็น พระพุทธรูปปางห้ามญาติ ศิลปะลพบุรีตอนต้น (ราวศตวรรษที่ 12) เนื้อทองสำริด ทรงประทับยืนอยู่บนฐาน ที่มีขนาดความกว้าง 46 เซนติเมตร ยาว 47 เซนติเมตร สูง 179 เซนติเมตร
วัดบ่อ

วัดบ่อ เป็นวัดราษฎร์ สังกัดคณะสงฆ์ฝ่ายมหานิกาย มีชื่อภาษามอญว่า เพี่ยบอ (แปลว่า "วัดหวาย") ตั้งอยู่ใกล้กับท่าน้ำปากเกร็ด ในหมู่ที่ 2 บ้านบ่อ ตำบลปากเกร็ด อำเภอปากเกร็ด จังหวัดนนทบุรี ริมฝั่งแม่น้ำเจ้าพระยาฝั่งตะวันออก 
วัดบ่อสร้างขึ้นเมื่อประมาณปี พ.ศ. 2315 โดยชาวมอญชื่อนายสิ นางกง นางทอง และนางแพ ซึ่งมีการจารึกนามไว้ที่ซุ้มประตูวัด ได้รับพระราชทานวิสุงคามสีมาเมื่อประมาณปี พ.ศ. 2320 ในสมัยพระครูอมราธิบดี (ราชทินนามขณะนั้น) เป็นเจ้าอาวาสราว พ.ศ. 2435 ท่านได้พัฒนาซ่อมแซมเสนาสนะต่าง ๆ ของวัดบ่อ เจ้าอาวาสองค์ปัจจุบันคือ พระครูกิตติวรานุวัตร (ประยูร ธมฺมวโร)
อาคารเสนาสนะของวัด คือ อุโบสถบูรณะเมื่อ พ.ศ. 2500 ลักษณะทรงไทย 2 ชั้น หน้าบันจำหลักไม้เป็นรูปเทพทรงราชรถล้อมรอบด้วยลายไม้ ภายในอุโบสถมีพระประธาน สร้างสมัยกรุงศรีอยุธยา ก่ออิฐถือปูนปั้น หน้าตักกว้าง 1.5 เมตร นามว่า "หลวงพ่อใหญ่สมปรารถนา" นอกนั้นก็ยังมีพระพุทธรูปอีก 6 องค์ และเจดีย์ใหญ่อีก 1 องค์ กับเจดีย์เล็กเป็นบริวารอยู่ 4 องค์ ด้านหน้าพระอุโบสถ วัดมีหอสวดมนต์ ศาลาการเปรียญ วิหาร หอระฆัง ศาลาบำเพ็ญกุศล โรงเรียนพระปริยัติธรรม ศาลาท่าน้ำ
เจ้าสาวชาวเกาะ

เจ้าสาวชาวเกาะ ชื่อสามัญ Tahitian Bridal Veil ชื่อวิทยาศาสตร์ Gibasis geniculata อยู่ในวงศ์ผักปลาบ (Commelinaceae) มีถิ่นกำเนิดในหมู่เกาะเวสต์อินดีส และทางตะวันตกเฉียงใต้ของเท็กซัส เม็กซิโก และอาร์เจนตินา
ดอก ขนาดเล็ก รูปสามเหลี่ยม ขนาดประมาณ 8 มิลลิเมตร ออกเป็นช่อแยกแขนงออกเป็นกระจุกที่ปลายยอดแต่บานทีละดอก มี 3 กลีบ ขนาดเท่ากัน ด้านหน้าเป็นสีขาว ด้านหลังเจือสีม่วงบางๆ กลีบรองกลีบดอกเป็นสีเขียวอ่อนใส มี 3 กลีบ มีอับเกสรเพศผู้ 6 อัน ก้านดอกสีม่วงอ่อน ก้านชูดอกแข็งเป็นสีม่วงปนเขียว ออกดอกตลอดปี 
ลำต้น มีลักษณะทอดเลื้อยแต่ชูขึ้นได้สูงประมาณ 65-85 สีเขียวอมม่วง แตกกิ่งก้านสาขามาก ตามกิ่งก้านมีขนบางๆ ขึ้นคลุม 
ใบ ใบเดี่ยว ออกเรียงสลับกันไปตามข้อของต้น ขนาดกว้างประมาณ 2 - 3 เซนติเมตร และยาวประมาณ 5 - 7 เซนติเมตร รูปไข่มนหรือรูปรี ปลายใบแหลมหรือมน โคนใบมน ขอบใบเรียบ ก้านใบแผ่เป็นกาบ โคนใบเป็นสีม่วงมีขนอ่อน แผ่นใบมีขนสั้นมากแทบมองไม่เห็น แต่สัมผัสได้ถึงความสาก
การปลูก สามารถปลูกในกระถางแขวน หรือปลูกเป็นพืชคลุมดิน ชอบที่ชื้น ไม่ชอบน้ำขัง และไม่ชอบถูกแดดจัดโดยตรง
การเมืองสายกลาง

ในทางการเมือง สายกลาง  เป็นมุมมองทางการเมืองหรือตำแหน่งเฉพาะที่เกี่ยวข้องกับการยอมรับหรือการสนับสนุนความสมดุลของระดับความเท่าเทียมกันทางสังคมและระดับการจัดช่วงชั้นทางสังคม ในขณะเดียวกันยังต่อต้านการเปลี่ยนแปลงทางการเมืองซึ่งจะส่งผลให้สังคมเปลี่ยนไปทางซ้ายหรือทางขวาอย่างรุนแรง
ทั้งการเมืองฝ่ายซ้ายกลางและขวากลางเกี่ยวข้องและมีความสัมพันธ์ทั่วไปกับการเมืองสายกลาง ซึ่งรวมเข้ากับการเอนเอียงไปด้านข้างของพิสัยมโนคติทางการเมือง อุดมการณ์ทางการเมืองต่าง ๆ เช่น ประชาธิปไตยแบบคริสเตียน สามารถจัดได้ว่าเป็นการเมืองสายกลาง
การเมืองสายกลางมูลวิวัติ

การเมืองสายกลางมูลวิวัติ  เป็นแนวคิดที่เกิดขึ้นในโลกตะวันตกในช่วงปลายคริสต์ศตวรรษที่ 20 ในตอนแรกมีการกำหนดไว้หลายวิธี แต่ในตอนต้นของคริสต์ศตวรรษที่ 21 ตำราทางรัฐศาสตร์จำนวนมากทำให้มีการพัฒนามากขึ้น
"การเมืองมูลวิวัติ" ในที่นี้หมายถึง ความเต็มใจในส่วนของสายกลางที่มีคติมูลวิวัติที่สุดที่จะเรียกร้องให้มีการปฏิรูปสถาบัน การเมืองสายกลาง หมายถึงความเชื่อที่ว่า การแก้ปัญหาของแท้ต้องการสัจนิยมและปฏิบัตินิยม ไม่ใช่แค่ความเพ้อฝันและอารมณ์ ข้อความมูลวิวัติข้อความหนึ่งให้นิยามการเมืองสายกลางมูลวิวัติว่า "อุดมคติที่ปราศจากภาพลวงตา" วลีที่มีพื้นเพมาจาก จอห์น เอฟ. เคนเนดี
การเมืองสายกลางมูลวิวัติได้ยืมความคิดจากฝ่ายซ้ายและฝ่ายขวา มักจะหลอมรวมเข้าด้วยกัน ส่วนใหญ่สนับสนุนการแก้ปัญหาสังคมด้วยกลไกเศรษฐกิจแบบตลาด ด้วยการกำกับดูแลของรัฐบาลที่เข้มแข็งเพื่อประโยชน์สาธารณะ มีการสนับสนุนสำหรับการมีส่วนร่วมในระดับโลกที่เพิ่มขึ้นและการเติบโตของชนชั้นกลางที่มีอำนาจในประเทศกำลังพัฒนา กลุ่มมูลวิวัติหลายคนทำงานในพรรคการเมืองใหญ่ แต่พวกเขาก็สนับสนุนนักการเมืองอิสระหรือความคิดริเริ่มและผู้สมัครของบุคคลที่สาม
ข้อวิจารณ์ทั่วไปอย่างหนึ่งเกี่ยวกับการยึดอำนาจแบบมูลวิวัติคือนโยบายของตนแตกต่างจากนโยบายการเมืองสายกลางทั่วไปเพียงเล็กน้อยเท่านั้น ผู้สังเกตการณ์บางคนมองว่าการเมืองสายกลางมูลวิวัติเป็นหลักในการกระตุ้นการสนทนาและความคิดใหม่ในหมู่ผู้คนและกลุ่มต่างขั้ว
ยูเครนเนียนซูเปอร์คัพ

ยูเครนเนียนซูเปอร์คัพ  เป็นการแข่งขันฟุตบอลซูเปอร์คัพของประเทศยูเครน โดยจัดขึ้นทุกปีในช่วงก่อนเปิดยูเครนเนียนพรีเมียร์ลีกฤดูกาลใหม่ ยูเครนเนียนซูเปอร์คัพเป็นการพบกันระหว่างผู้ชนะเลิศพรีเมียร์ลีกกับผู้ชนะเลิศยูเครนเนียนคัพ ระหว่าง ค.ศ. 2008–2014 การแข่งขันเคยใช้ชื่อว่า อินเตอร์ซูเปอร์คัพออฟยูเครน ใน ค.ศ. 2017 ได้เปลี่ยนชื่อ ซูเปอร์คัพฟอกสตรอต
ล้อขับเคลื่อน

คำว่า ล้อขับเคลื่อน  ในอุตสาหกรรมการขนส่งระบบราง หมายถึง ตัวตู้รถไฟ ซึ่งเป็นได้ทั้งตู้ที่มีและไม่มีเครื่องยนต์ เช่น รถจักร ตู้โดยสาร ตู้สินค้า ในสหรัฐ คำนิยามนี้ได้ขยายออกจากรถไฟเดิม โดยจะรวมถึงยานพาหนะมีล้อที่ถูกใช้บนท้องถนนโดยนักธุรกิจ
ในบริเตนใหญ่ ประเภทของล้อขับเคลื่อนจะมีรหัสกำเนิด ส่วนใหญ่มักเป็นชื่อสัตว์ ยกตัวอย่างเช่น "คางคก" ถูกใช้กับรถสัมภาระมีเครื่องห้ามล้อของการรถไฟเกรตเวสเทิร์น ในขณะที่ตู้สินค้าสำหรับการบำรุงทางของการรถไฟบริติช จะใช้ชื่อปลา รหัสเหล่านี้ใช้งานผ่านโทรเลข ซึ่งคล้ายกับรหัสอีเอ็มเอสในปัจจุบัน
บุคคล

บุคคล คือสิ่งที่มีสมรรถนะหรือคุณลักษณะ เช่น มีเหตุผล มีศีลธรรม มีพิชานหรือสติ และเป็นส่วนหนึ่งของความสัมพันธ์ทางสังคมที่สร้างขึ้นตามวัฒนธรรม เช่น ญาติ กรรมสิทธิ์หรือข้อผูกพันตามกฎหมาย ลักษณะที่นิยามบุคคลนั้นแตกต่างกันไปตามวัฒนธรรมและบริบท
การจับสลาก

ในวิธีการปกครอง การจับสลาก  เป็นการเลือกข้าราชการการเมืองจากการสุ่มตัวอย่างผู้สมัคร ระบบนี้ตั้งใจรับประกันว่าภาคีที่มีความสนใจและมีความสามารถทุกฝ่ายจะมีโอกาสเท่ากันในการรับตำแหน่งสาธารณะ นอกจากนี้ยังลดการแบ่งฝักแบ่งฝ่าย เพราะไม่มีประโยชน์ในการให้คำสัญญาแก่เขตเลือกตั้งสำคัญหากผู้ดำรงตำแหน่งมาจากการจับสลาก ในประชาธิปไตยแบบเอเธนส์โบราณ การจับสลากเป็นวิธีการตามประเพณีและวิธีการหลักในการแต่งตั้งผู้ดำรงตำแหน่งการเมือง และถือเป็นคุณลักษณะสำคัญของประชาธิปไตย
ปัจจุบันการจับสลากใช้เพื่อเลือกคณะลูกขุนในระบบคอมมอนลอว์ และบางทีใช้ในการจัดกลุ่มพลเมืองที่มีอำนาจให้คำปรึกษาทางการเมือง เช่น ลูกขุนพลเมือง หรือสมัชชาพลเมือง
ฟุตบอลทีมชาติเยอรมนีในฟุตบอลโลก

บทความนี้กล่าวถึง สถิติของฟุตบอลทีมชาติเยอรมนีและเยอรมนีตะวันตกในการแข่งขันฟุตบอลโลก เป็นการเข้าร่วมแข่งขันฟุตบอลระดับนานาชาติของทีมชาติเยอรมนีซึ่งเป็นสมาชิกของฟีฟ่า
การแข่งขันแบ่งออกเป็นสองส่วน ได้แก่ รอบคัดเลือก และรอบสุดท้าย รอบคัดเลือก ซึ่งปกติแล้วใช้เวลาจัดการแข่งขันกว่าสามปี เป็นการแข่งขันเพื่อหาทีมที่ผ่านเข้าไปสู่รอบสุดท้าย ในรอบสุดท้าย มีทีมที่ผ่านเข้ารอบ 32 ทีม แข่งขันกับที่สนามในประเทศเจ้าภาพ ใช้เวลาแข่งขันประมาณหนึ่งเดือน ฟุตบอลโลกเป็นการแข่งขันกีฬาที่มีผู้ชมมากที่สุดในโลก โดยในฟุตบอลโลก 2006 ที่เยอรมนีเป็นเจ้าภาพ มีผู้ชมกว่า 715.1 ล้านคน
ในประวัติศาสตร์ฟุตบอลโลกของเยอรมนี ฟีฟ่านับประวัติการแข่งขันเฉพาะทีมที่อยู่ภายใต้การดูแลของสมาคมฟุตบอลเยอรมัน โดยมีทีมทั้งหมด 3 ยุค ได้แก่ นาซีเยอรมนี เยอรมนีตะวันตก และเยอรมนีที่กลับมารวมประเทศ ฟุตบอลทีมชาติเยอรมนีเป็นหนึ่งในทีมชาติที่ประสบความสำเร็จมากที่สุดในฟุตบอลโลก โดยชนะเลิศ 4 สมัย จบอันดับที่สองและสามอย่างละ 4 ครั้ง และจบอันดับที่ 4 หนึ่งครั้ง เยอรมนีเป็นเพียงทีมเดียวที่จบอันดับที่สามหรือดีกว่าในทุกทศวรรษที่จัดการแข่งขัน (1930, 1950, 1960, 1970, 1980, 1990, 2000 และ 2010) นอกจากนี้ ยังเป็นหนึ่งในทีมชาติที่ชนะเลิศฟุตบอลโลกนอกทวีปของตน ร่วมกับอาร์เจนตินา บราซิล และสเปน เยอรมนีปรากฏตัวในรายการนี้ถึง 20 จาก 22 ครั้ง ซึ่งมากที่สุดเป็นอันดับที่สอง มีเพียงสามครั้งที่ทีมไม่สามารถผ่านเข้ารอบก่อนรองชนะเลิศ ได้แก่ในปี 1938, 2018 และ 2022 ส่วนที่เหลืออีก 17 ครั้ง สามารถเข้ารอบก่อนรองชนะเลิศได้ทั้งหมด ทำให้เยอรมนีเป็นทีมที่มีอัตราการผ่านเข้ารอบก่อนรองชนะเลิศมากที่สุดที่ร้อยละ 89
"* นัดที่เสมอ รวมนัดแพ้คัดออกที่ตัดสินด้วยการยิงลูกโทษ"
"** กรอบสีแดง หมายถึง การแข่งขันที่ชาตินี้เป็นเจ้าภาพ"
สถิติแบ่งตามคู่แข่ง.
เครื่องหมาย * หมายถึง ทีมชาติในอดีต
มากี ซาล

มากี ซาล  เป็นนักการเมืองชาวเซเนกัลซึ่งดำรงตำแหน่งประธานาธิบดีคนที่ 4 ของเซเนกัลตั้งแต่ปี ค.ศ. 2012 ถึง ค.ศ. 2024 เขาเคยดำรงตำแหน่งนายกรัฐมนตรีเซเนกัลตั้งแต่ ค.ศ. 2004 ถึง ค.ศ. 2007
วัดจากแดง

วัดจากแดง เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่หมู่ที่ 6 บ้านวัดจากแดง ตำบลทรงคนอง อำเภอพระประแดง จังหวัดสมุทรปราการ เจ้าอาวาสรูปปัจจุบันคือ พระราชวัชรบัณฑิต ในปัจจุบันทางวัดยังได้จัดให้มีการเรียนการสอนเพิ่มขึ้น มีหลักสูตรการศึกษาบาลีใหญ่ ซึ่งเป็นหลักสูตรที่ทางวัดจัดทำขึ้นเพื่อการค้นคว้าพระไตรปิฏก การเรียนพระไตรปิฏกฉบับภาษาบาลี และการค้นคว้าคัมภีร์โบราณฉบับต่าง ๆ เป็นอาทิ
ประวัติ.
วัดสร้างขึ้นราวปี พ.ศ. 2325 สันนิษฐานว่ามาจากคำว่า "จากแดน" คือจากคนอพยพมาจากอยุธยา ต่อมาได้เพี้ยนเป็นจากแดง เมื่อสร้างวัดขึ้นแล้วได้ขนานนามตามท้องที่ตั้งวัดสืบต่อมาจนปัจจุบัน วัดจากแดงได้รับพระราชทานวิสุงคามสีมาเมื่อประมาณ พ.ศ. 2330 เดิมมีคลองอยู่ข้างวัดแต่ต่อมาได้ถมคลองเป็นถนนชื่อ ถนนจากแดง
อาคารเสนาสนะ.
วัดมีเนื้อที่ 15 ไร่ 2 งาน 56 ตารางวา แวดล้อมด้วยสวนมะพร้าว ตั้งอยู่ริมแม่น้ำเจ้าพระยา ทิศตะวันตก ติดกับคลองจากแดง ภายในวัดมีอาคารเสนาสนะ ดังนี้ อุโบสถกว้าง 7.75 เมตร ยาว 23.55 เมตร สร้างเมื่อ พ.ศ. 2401 บูรณะ พ.ศ. 2504 หน้าบันประดับด้วยถ้วยชามลายคราม กุฎีสงฆ์ จำนวน 3 หลังเป็นอาคาร ครี่งตึกครึ่งไม้ หอสวดมนต์ 2 ชั้น ศาลาการเปรียญกว้าง 10.45 เมตร ยาว 29 เมตร 
ในวิหารมี "หลวงพ่อหิน" ซึ่งขุดพบบริเวณโบสถ์เก่า คาดว่าสร้างขึ้นประมาณ พ.ศ. 2325 ในด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2524 จนถึงปัจจุบัน
วัดคู่สร้าง

วัดคู่สร้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านวัดคู่สร้าง ตำบลในคลองบางปลากด อำเภอพระสมุทรเจดีย์ จังหวัดสมุทรปราการ
วัดคู่สร้างสร้างโดยสองสามีภรรยาชื่อสุดและรอด เป็นผู้ถวายที่ดินและดำเนินการสร้างวัดเริ่มตั้งแต่ พ.ศ. 2412 ขนานนามวัดว่า วัดสุดรอดศรัทธาธรรม ต่อมาเปลี่ยนชื่อเป็น วัดคู่สร้าง เพื่อเป็นเกียรติแก่สองสามีภรรยาผู้สร้าง วัดคู่สร้างได้รับพระราชทานวิสุงคามสีมาเมื่อวันที่ 14 มีนาคม พ.ศ. 2510 และได้ประกอบพิธีผูกพัทธสีมาเมื่อวันที่ 7 เมษายน พ.ศ. 2513 วัดได้เปิดสอนพระปริยัติธรรมเริ่มมาตั้งแต่ พ.ศ. 2490 โรงเรียนสอนเด็กก่อนเกณฑ์ เปิดสอนตั้งแต่ พ.ศ. 2515 ยังมีหน่วยอบรมประชาชนประจำตำบล ห้องสมุด และโรงเรียนประชาบาลตั้งอยู่ในวัด วัดคู่สร้างยังได้รับวัดพัฒนาตัวอย่างและอุทยานศึกษา เจ้าอาวาสองค์ปัจจุบันคือ พระมงคลญาณวิกรม (บัญญัติ โชติธมฺโม)
แกงแค

แกงแค ภาษาล้านนาว่า "แก๋งแค"  เป็นอาหารไทยภาคเหนือ ประเภทแกง อาจกินกับข้าวสวย หรือข้าวเหนียว ทางภาคเหนือใช้ผักท้องถิ่นหรือตามฤดูกาล ไม่นิยมใช้ผักที่มีเมือกลื่นหรือเปื่อยง่ายมาทำ แกงแคจะเติมน้ำเล็กน้อยเพราะมีน้ำจากผักอยู่แล้ว จะเรียกชื่อแกงแคตามชนิดของเนื้อสัตว์ที่นำมาเป็นส่วนผสมนั้น เช่น แกงแคไก่ แกงแคกบ แกงแคจิ๊นงัว แกงแคปลาแห้ง
ส่วนผสม.
แกงแคใช้เครื่องปรุงเป็นสารพัดผัก เช่น ตำลึง ชะพลู ชะอม เสลดพังพอนตัวเมีย (ลิ้นเขียด) ผักชีฝรั่ง ดอกแค ยอดคูน ผักคราดหัวแหวน ยอดดีปลี มารวมทำเป็นแกง ใส่เนื้อย่าง เช่น วัว ควาย หรือหมู ไก่ กบ หรือใช้เนื้อตากแห้ง ปลาแห้ง ปรุงรสด้วยน้ำพริก ซึ่งประกอบด้วย พริกแห้ง ข่าหั่น ขมิ้น ตะไคร้ซอย กระเทียมแกะเปลือก หอมแดงปอกเปลือก กะปิแกง เกลือเม็ด ปลาร้าสับเล็กน้อย นำมาโขลกให้ละเอียด แกงแคมีน้ำพอขลุกขลิก มีรสเผ็ด หวาน เค็ม ที่เกิดจากการปรุงน้ำปลา ส่วนความหวานได้จากน้ำของผัก หอมมะแขว่น รสชาติไม่จัด 
แกงแคอาจแกงในลักษณะแห้ง เรียกว่า "คั่วแค" หรืออาจเติมข้าวคั่วและห่อใบตองแล้วนำไปนึ่ง เรียกว่า "ห่อนึ่งแค" หากแกงแคเหลือ อาจไปรวมกับแกงอื่น เช่น แกงฮังเล แกงอ่อม เติมหน่อไม้ดอง วุ้นเส้น และผักอื่นอีก ก็สามารถเป็นแกงโฮะอีกอย่าง
สิ่งสืบเนื่อง.
ด้วยลักษณะของแกงแคที่นำผักหลากชนิดมารวมกัน จึงมีการเรียกหมู่บ้านที่มีคนหลากหลายชาติพันธุ์ ว่า "บ้านแกงแค" หรือคำว่า "ธัมม์แกงแค" มีความหมายถึง คัมภีร์ที่มีการรวมเอาธัมม์หลากหลายเรื่องเข้ามารวมเป็นไม้ประกับธัมม์เดียวกัน โดยธัมม์แกงแคมักเป็นธัมม์ชะตา เช่น ธัมม์ประจำวันเกิด เดือนเกิด ปีเกิด ที่นำมาถวายพระเป็นต้น ขณะที่โดยปกติจะแยกเป็นแต่ละเรื่องแต่เป็นหลายผูก
แกงโฮะ

แกงโฮะ หรือ คั่วโฮะ เป็นอาหารไทยภาคเหนือ โดยคำว่า "โฮะ" แปลว่า "รวม" เป็นอาหารที่นำเอาอาหารหลาย ๆ อย่างมารวมกัน แต่เดิมทำจากอาหารที่เหลือหลายอย่าง แล้วมาปรุงรสตามชอบ แต่ปัจจุบันนิยมใช้ของสดในการปรุงและใช้แกงฮังเลเป็นเครื่องปรุง
แกงโฮะอาจมีที่มาจากแกงฮินเลหรือแกงฮังเลของพม่า คาดว่าเกิดที่วัด เนื่องจากในเทศกาลสำคัญทางศาสนา เช่น วันเข้าพรรษา วันออกพรรษา วันสงกรานต์ ชาวบ้านจะนำอาหารมาถวายพระเป็นจำนวนมาก ทำให้พระฉันไม่หมด และในสมัยก่อนไม่มีตู้เย็น จะปล่อยให้เสียก็เสียดาย แล้วอาหารที่นำมาถวายก็เป็นอาหารดี อย่าง ห่อนึ่ง หมูปิ้ง หมูทอด แกงอ่อม ลาบ แคบหมู และอาจมีแกงใส่กะทิบ้าง ลูกวัดจึงนำอาหารเหล่านั้นมาโฮะ เติมน้ำแล้วเทน้ำออกเพื่อล้างความบูดออกบ้าง จากนั้นขึ้นตั้งไฟหรือผัดในน้ำมัน เติมเกลือ น้ำปลา พริกสด หรือพริกขี้หนู ปรุงรสตามชอบเติมวัตถุดิบเพิ่ม เช่น วุ้นเส้น หน่อไม้ และแต่งกลิ่นโดยใส่ใบมะกรูด ตะไคร้ 
ในปัจจุบัน แกงโฮะที่ปรุงใหม่ ไม่ได้ใช้ของเหลือมาทำ จะใช้เนื้อหมูติดมันและผักต่าง ๆ เช่น ผักกาดขาว กะหล่ำปลี ถั่วฝักยาว ผักตำลึง หน่อไม้ดอง วุ้นเส้น มะเขือ ใบมะกรูด ปรุงรสด้วยน้ำพริกที่ประกอบด้วยพริกสด หัวหอม กระเทียม เกลือ กะปิ โขลกเข้าด้วยกันให้ละเอียด นำเครื่องปรุงต่าง ๆ มาผัด แล้วใส่ผัก เติมน้ำพอสมควร เคี่ยวให้แห้ง ใส่วุ้นเส้น โรยพริกขี้หนูและใบมะกรูด
สัญญาประชาคม (รูโซ)

สัญญาประชาคม  เดิมชื่อ ว่าด้วยสัญญาประชาคม หรือหลักการสิทธิการเมือง  โดย ฌ็อง-ฌัก รูโซ เป็นหนังสือในปี 1762 ซึ่งรูโซตั้งทฤษฎีเกี่ยวกับทางที่ดีที่สุดในการตั้งชุมชนการเมืองเมื่อเผชิญกับปัญหาสังคมพาณิชย์ 
"สัญญาประชาคม" ช่วยบันดาลใจการปฏิรูปการเมืองหรือการปฏิวัติในทวีปยุโรป โดยเฉพาะอย่างยิ่งในประเทศฝรั่งเศส "สัญญาประชาคม" แย้งความคิดว่าพระมหากษัตริย์ได้รับพระราชทานอำนาจจากพระเป็นเจ้าในการออกกฎหมาย รูโซให้เหตุผลว่ามีเพียงประชาชนซึ่งเป็นเจ้าของอำนาจอธิปไตยเท่านั้นที่เป็นผู้มีสิทธิสมบูรณ์
พระปิดตา

พระปิดตา คือ พระพุทธรูปขนาดเล็ก หรือพระเครื่อง ลักษณะขององค์พระท่านเป็นการยกพระหัตถ์ ปิดพระพักตร์ (ปิดรวม ตา หู จมูก ปาก) พระปิดตามี 3 ประเภทคือ พระปิดตาชนิดปิดตานั่งยอง พระปิดตาชนิดปิดตานั่งขัดสมาธิยกหัตถ์ปิดทวารทั้งเก้า และพระปิดตาชนิดปิดตานั่งขัดสมาธิ ยกหัตถ์ทั้งสองขึ้นปิดพระพักตร์ เว้นส่วนอื่น
พระปิดตาที่โด่งดัง คือ พระปิดตากรุวัดท้ายย่าน จังหวัดชัยนาท (วัดทัพย่าน) พระปิดตาแร่บางไผ่หลวงปู่จันวัดโมลี พระปิดตาหลวงปู่เอี่ยมวัดหนัง พระปิดตาหลวงพ่อทับวัดทอง พระปิดตาหลวงปู่นาควัดห้วยจระเข้ พระปิดตาหลวงปู่ศุข พระปิดตาเนื้อผงคลุกรัก 5 เสือชลบุรี (หลวงพ่อแก้ว หลวงปู่เจียม หลวงพ่อครีพ หลวงพ่อโต หลวงปู่ภู่) พระปิดตาหลวงปู่เฮี้ยงวัดป่า หลวงปู่ภูวัดต้นสน เป็นต้น
ประวัติ.
พระปิดตา มีประวัติว่าเป็นอัครสาวกองค์หนึ่ง ชื่อพระควัมปติ แสดงออกถึงนัยยะแห่งธรรม และผู้ศรัทธาเชื่อกันว่า สามารถดลบันดาลโชคลาภ เงินทอง มีกินมีใช้สมบูรณ์พูนสุข ส่วนที่มีการปิดทวารทั้งเก้า ปิดตา หู จมูก ปาก และก้น ที่เรียกว่า มหาอุด เป็นอุปเท่ห์หมายถึง ตอนที่พระภควัมปติท่านกำลังเข้านิโรธสมบัติ ทวารทั้งเก้าก็จะปิดสนิท ไม่ยินดียินร้ายกับกิเลสทั้งหลาย เป็นความดับสนิท ของอาสวะกิเลสต่าง ๆ ที่ไม่อาจจะมาแผ้วพานได้เลย อันเป็นการป้องกันสรรพภยันตรายทั้งหลายทั้งปวง
ต้นกำเนิดของการสร้างพระปิดตา เชื่อว่ามาจากคติการสร้างพระเครื่องของเขมร เผยแพร่เข้าสู่การสร้างพระเครื่องไทย พระปิดตาในยุคแรกเป็นเนื้อโลหะ ได้แก่ พระปิดตากรุวัดท้ายย่าน อำเภอสรรคบุรี จังหวัดชัยนาท ต่อมาจึงมีการสร้างพระปิดตาเนื้อผงคลุกรักและพระปิดตาอื่น ๆ เช่น พระปิดตาหลวงพ่อแก้ว วัดเครือวัลย์ จังหวัดชลบุรี จนได้รับความนิยมแพร่หลายช่วงต้นกรุงรัตนโกสินทร์ เช่น พระปิดตาวัดพลับ (วัดราชสิทธาราม) พระปิดตาวัดหนัง พระปิดตาวัดทอง พระปิดตาหลวงปู่ศุข พระปิดตาแร่บางไผ่ และ พระปิดตาหลวงปู่ยิ้ม เป็นต้น
ปิโตรเลียมเจลลี

ปิโตรเลียมเจลลี  หรือ ปิโตรลาทัม (petrolatum) เป็นเนื้อสารไฮโดรคาร์บอนกึ่งแข็ง มีเลขคาร์บอนสูงกว่า 25 ลักษณะไม่มีสีถึงสีเหลืองอ่อน ไม่มีกลิ่นและรส มีจุดหลอมเหลวระหว่าง 40–70 องศาเซลเซียส (105–160 องศาฟาเรนไฮต์) ติดไฟเมื่อเปลี่ยนสถานะเป็นของเหลว ส่วนที่ติดไฟคือไอระเหยไม่ใช่ตัวของเหลว ปิโตรเลียมเจลลีไม่ละลายน้ำ แต่ละลายในตัวทำละลายอินทรีย์ เช่น ไดคลอโรมีเทน คลอโรฟอร์ม เบนซีน และน้ำมันสน มีเลขอีคือ E905b 
วัตถุดิบของปิโตรเลียมเจลลีได้รับการค้นพบครั้งแรกในปี ค.ศ. 1859 ที่แท่นขุดเจาะน้ำมันในเมืองไททัสวิลล์ รัฐเพนซิลเวเนีย ประเทศสหรัฐ คนงานแท่นขุดเจาะใช้สารนี้ทาแผลเพราะเชื่อว่าช่วยสมานแผลเร็วขึ้น ต่อมารอเบิร์ต ชีสโบรห์ นักเคมีผู้เคยมีผลงานกลั่นเชื้อเพลิงจากน้ำมันจากวาฬหัวทุย มาที่เมืองนี้เพื่อศึกษาสารชนิดนี้ เขาเก็บตัวอย่างสารไปสกัดและกลั่นจนได้เจลสีอ่อนที่มีคุณสมบัติในการรักษาบาดแผล ในปี ค.ศ. 1870 ชีสโบรห์ตั้งโรงงานผลิตปิโตรเลียมเจลลีในชื่อวาสลีน และจดสิทธิบัตรวิธีการผลิตในปี ค.ศ. 1872
เดิมปิโตรเลียมเจลลีได้รับการวางตลาดในฐานะขี้ผึ้งสำหรับใช้เฉพาะจุด แต่ต่อมาใช้เป็นส่วนผสมผลิตภัณฑ์บำรุงเส้นผมและผิวหนัง นอกจากนี้ยังใช้ในการเคลือบผิว หล่อลื่น ป้องกันสนิม และเป็นตัวรักษาสภาพในวัตถุระเบิด ปิโตรเลียมเจลลีเป็นที่ยอมรับทั่วไปว่าปลอดภัย แต่อาจส่งผลข้างเคียงในรายที่มีอาการแพ้ ขณะที่สำนักงานเคมีภัณฑ์ยุโรป (European Chemicals Agency หรือ ECHA) ระบุว่าสารนี้อาจก่อมะเร็ง เนื่องจากในกระบวนการสกัดปิโตรเลียมเจลลีมีสารก่อมะเร็งผสมอยู่ และสารมีระดับความบริสุทธิ์แตกต่างกัน
ประเทศปากีสถานในเอเชียนเกมส์ 2014

ประเทศปากีสถาน เข้าร่วมแข่งขันกีฬาเอเชียนเกมส์ ครั้งที่ 17 ค.ศ. 2014 (พ.ศ. 2557) ซึ่งจัดขึ้นที่เมืองอินช็อน ประเทศเกาหลีใต้ ระหว่างวันที่ 19 กันยายน ถึง 4 ตุลาคม พ.ศ. 2557 คณะกรรมการโอลิมปิกแห่งประเทศปากีสถาน ส่งนักกีฬา 182 คน เพื่อแข่งขัน 23 กีฬา ผลการแข่งขันครั้งนี้ประเทศปากีสถานได้รับ 1 เหรียญทอง 1 เหรียญเงิน และ 3 เหรียญทองแดง รวมทั้งหมด 5 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศทาจิกิสถานในเอเชียนเกมส์ 2014

ประเทศทาจิกิสถาน เข้าร่วมแข่งขันกีฬาเอเชียนเกมส์ ครั้งที่ 17 ค.ศ. 2014 (พ.ศ. 2557) ซึ่งจัดขึ้นที่เมืองอินช็อน ประเทศเกาหลีใต้ ระหว่างวันที่ 19 กันยายน ถึง 4 ตุลาคม พ.ศ. 2557 คณะกรรมการโอลิมปิกแห่งประเทศทาจิกิสถาน ส่งนักกีฬา คน เพื่อแข่งขัน กีฬา ผลการแข่งขันครั้งนี้ประเทศทาจิกิสถานได้รับ 1 เหรียญทอง 1 เหรียญเงิน และ 3 เหรียญทองแดง รวมทั้งหมด 5 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศอิรักในเอเชียนเกมส์ 2014

ประเทศอิรัก เข้าร่วมแข่งขันกีฬาเอเชียนเกมส์ ครั้งที่ 17 ค.ศ. 2014 (พ.ศ. 2557) ซึ่งจัดขึ้นที่เมืองอินช็อน ประเทศเกาหลีใต้ ระหว่างวันที่ 19 กันยายน ถึง 4 ตุลาคม พ.ศ. 2557 คณะกรรมการโอลิมปิกแห่งประเทศอิรัก ส่งนักกีฬา 63 คน เพื่อแข่งขัน 8 กีฬา ผลการแข่งขันครั้งนี้ประเทศอิรักได้รับ 1 เหรียญทอง 0 เหรียญเงิน และ 3 เหรียญทองแดง รวมทั้งหมด 4 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศศรีลังกาในเอเชียนเกมส์ 2014

ประเทศศรีลังกา เข้าร่วมแข่งขันกีฬาเอเชียนเกมส์ ครั้งที่ 17 ค.ศ. 2014 (พ.ศ. 2557) ซึ่งจัดขึ้นที่เมืองอินช็อน ประเทศเกาหลีใต้ ระหว่างวันที่ 19 กันยายน ถึง 4 ตุลาคม พ.ศ. 2557 คณะกรรมการโอลิมปิกแห่งประเทศศรีลังกา ส่งนักกีฬา คน เพื่อแข่งขัน กีฬา ผลการแข่งขันครั้งนี้ประเทศศรีลังกาได้รับ 1 เหรียญทอง 0 เหรียญเงิน และ 1 เหรียญทองแดง รวมทั้งหมด 2 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
จอห์น ซิงเกิลตัน

จอห์น แดเนียล ซิงเกิลตัน  เกิดเมื่อวันที่ 6 มกราคม ค.ศ. 1968 และเสียชีวิตเมื่อวันที่ 28 เมษายน ค.ศ. 2019 เป็นผู้กำกับภาพยนตร์ นักเขียนบท ผู้อำนวยการสร้างและนักแสดงชาวอเมริกัน เขาเป็นที่รู้จักกันเป็นอย่างดีในฐานะผู้กำกับภาพยนตร์เรื่อง "ลูกผู้ชายสายพันธุ์ระห่ำ" (1991) ซึ่งเขาได้รับการเสนอชื่อเข้าชิงรางวัลออสการ์ สาขาผู้กำกับภาพยนตร์ยอดเยี่ยมเมื่อตอนอายุ 24 ปี เขาเป็นแอฟริกันอเมริกันคนแรกและคนที่อายุน้อยที่สุดที่ได้รับการเสนอชื่อจากรางวัลนี้ ซิงเกิลตันเป็นชาวใต้ของลอสแอนเจลิสและเขากำกับภาพยนตร์หลายเรื่อง เช่น "โพเอติก จัสติซ" (1993), "ไฮเออร์ เลิร์นนิ่ง" (1995), "โรสวูด" (1997), "แชฟท์: ชื่อนี้มีไว้ล้างพันธุ์เจ้าพ่อ" (2000), "เบบี้ บอย" (2001), "เร็วคูณ 2 ดับเบิ้ลแรงท้านรก" (2003), "4 ระห่ำดับแค้น" (2005) และ "พลิกโลกล่าสุดนรก" (2011)
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 9 เรื่องของ จอห์น ซิงเกิลตัน
สีแดง สีส้ม สีเขียว
มาเก๊าในเอเชียนเกมส์ 2014

ประเทศมาเก๊า เข้าร่วมแข่งขันกีฬาเอเชียนเกมส์ ครั้งที่ 17 ค.ศ. 2014 (พ.ศ. 2557) ซึ่งจัดขึ้นที่เมืองอินช็อน ประเทศเกาหลีใต้ ระหว่างวันที่ 19 กันยายน ถึง 4 ตุลาคม พ.ศ. 2557 คณะกรรมการโอลิมปิกแห่งประเทศมาเก๊า ส่งนักกีฬา คน เพื่อแข่งขัน กีฬา ผลการแข่งขันครั้งนี้ประเทศมาเก๊าได้รับ 0 เหรียญทอง 3 เหรียญเงิน และ 4 เหรียญทองแดง รวมทั้งหมด 7 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศคีร์กีซสถานในเอเชียนเกมส์ 2014

ประเทศคีร์กีซสถาน เข้าร่วมแข่งขันกีฬาเอเชียนเกมส์ ครั้งที่ 17 ค.ศ. 2014 (พ.ศ. 2557) ซึ่งจัดขึ้นที่เมืองอินช็อน ประเทศเกาหลีใต้ ระหว่างวันที่ 19 กันยายน ถึง 4 ตุลาคม พ.ศ. 2557 คณะกรรมการโอลิมปิกแห่งประเทศคีร์กีซสถาน ส่งนักกีฬา คน เพื่อแข่งขัน กีฬา ผลการแข่งขันครั้งนี้ประเทศคีร์กีซสถานได้รับ 0 เหรียญทอง 2 เหรียญเงิน และ 4 เหรียญทองแดง รวมทั้งหมด 6 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
แคร์ซอน

แคร์ซอน  เป็นนครทางทิศใต้ของประเทศยูเครน เป็นเมืองหลักของแคว้นแคร์ซอน เป็นเมืองท่าที่สำคัญริมฝั่งทะเลดำ ตั้งอยู่ริมฝั่งแม่น้ำนีเปอร์ มีอุตสาหกรรมต่อเรือเดินสมุทร จากข้อมูล ค.ศ. 2021 นครนี้มีประชากร 283,649 คน
ประเทศจอร์แดนในเอเชียนเกมส์ 2014

ประเทศจอร์แดน เข้าร่วมแข่งขันกีฬาเอเชียนเกมส์ ครั้งที่ 17 ค.ศ. 2014 (พ.ศ. 2557) ซึ่งจัดขึ้นที่เมืองอินช็อน ประเทศเกาหลีใต้ ระหว่างวันที่ 19 กันยายน ถึง 4 ตุลาคม พ.ศ. 2557 คณะกรรมการโอลิมปิกแห่งประเทศจอร์แดน ส่งนักกีฬา คน เพื่อแข่งขัน กีฬา ผลการแข่งขันครั้งนี้ประเทศจอร์แดนได้รับ 0 เหรียญทอง 2 เหรียญเงิน และ 2 เหรียญทองแดง รวมทั้งหมด 4 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศบังกลาเทศในเอเชียนเกมส์ 2014

ประเทศบังกลาเทศ เข้าร่วมแข่งขันกีฬาเอเชียนเกมส์ ครั้งที่ 17 ค.ศ. 2014 (พ.ศ. 2557) ซึ่งจัดขึ้นที่เมืองอินช็อน ประเทศเกาหลีใต้ ระหว่างวันที่ 19 กันยายน ถึง 4 ตุลาคม พ.ศ. 2557 คณะกรรมการโอลิมปิกแห่งประเทศบังกลาเทศ ส่งนักกีฬา 137 คน เพื่อแข่งขัน 14 กีฬา ผลการแข่งขันครั้งนี้ประเทศบังกลาเทศได้รับ 0 เหรียญทอง 1 เหรียญเงิน และ 2 เหรียญทองแดง รวมทั้งหมด 3 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ไลรีอา

ไลรีอา  เป็นนครและเทศบาลในประเทศโปรตุเกส เป็นเมืองหลักของเขตไลรีอา เมืองมีประชากร 126,879 คน เมืองมีพื้นที่ เป็นเมืองศูนย์กลางของคริสตจักรโรมันคาทอลิกแห่งไลรีอา-ฟาตีมา
เกาะตือร์ไซรา

ตือร์ไซรา  เป็นเกาะภูเขาไฟในกลุ่มเกาะอะโซร์ส กลางมหาสมุทรแอตแลนติกเหนือ เป็นหนึ่งในเกาะใหญ่ของกลุ่มเกาะ มีประชากรราว 56,000 คน มีพื้นที่ราว 396.75 ตารางกิโลเมตร เกาะมีเมืองเก่าที่สุดของกลุ่มเกาะอะโซร์ส คือ เมืองอังกราดูเอรูวิชมูซึ่งได้รับการขึ้นทะเบียนเป็นแหล่งมรดกโลกโดยยูเนสโก
มาคาโรนีเซีย

มาคาโรนีเซีย (อังกฤษและ) คือชื่อเรียกรวมของกลุ่มเกาะสี่กลุ่มในมหาสมุทรแอตแลนติกเหนือ นอกชายฝั่งทวีปยุโรปและแอฟริกา แต่ละกลุ่มเกาะประกอบด้วยเกาะจำนวนมากที่เกิดขึ้นจากภูเขาใต้ทะเลบนพื้นมหาสมุทรและมียอดอยู่เหนือพ้นน้ำขึ้นมา กลุ่มเกาะแบ่งออกเป็นสามประเทศ คือ โปรตุเกส สเปน และกาบูเวร์ดี ทางด้านการเมือง เกาะต่าง ๆ ของโปรตุเกสและสเปนเป็นส่วนหนึ่งของสหภาพยุโรป ส่วนทางด้านภูมิศาสตร์ มาคาโรนีเซียเป็นส่วนหนึ่งของแผ่นแอฟริกา โดยตรงบริเวณกลุ่มเกาะอะโซร์สเป็นขอบที่แผ่นแอฟริกาบรรจบกับแผ่นยูเรเชียและแผ่นอเมริกาเหนือ
ประเทศโอมานในเอเชียนเกมส์ 2014

ประเทศโอมาน เข้าร่วมแข่งขันกีฬาเอเชียนเกมส์ ครั้งที่ 17 ค.ศ. 2014 (พ.ศ. 2557) ซึ่งจัดขึ้นที่เมืองอินช็อน ประเทศเกาหลีใต้ ระหว่างวันที่ 19 กันยายน ถึง 4 ตุลาคม พ.ศ. 2557 คณะกรรมการโอลิมปิกแห่งประเทศโอมาน ส่งนักกีฬา 93 คน เพื่อแข่งขัน 11 กีฬา ผลการแข่งขันครั้งนี้ประเทศโอมานได้รับ 0 เหรียญทอง 0 เหรียญเงิน และ 0 เหรียญทองแดง รวมทั้งหมด 0 เหรียญ
ฟุตบอล.
ผลการแข่งขันดังนี้ :
โอมาน.
Head coach: Hamad Al-Azani
Group C.
<onlyinclude></onlyinclude>
ศาสนาในประเทศอินเดีย

ศาสนาในประเทศอินเดีย มีความหลากหลายทั้งในศาสนา ลัทธิ ความเชื่อ และการปฏิบัติ โดยทางการแล้วประเทศอินเดียเป็นรัฐฆราวาส (secular state) และไม่มีศาสนาประจำชาติ อนุทวีปอินเดียเป็นแหล่งกำเนิดของศาสนาที่สำคัญของโลกสี่ศาสนา ได้แก่ ศาสนาฮินดู, ศาสนาไชนะ, ศาสนาพุทธ และศาสนาซิกข์ ข้อมูลจากสำมะโนประชากรปี 2011 ระบุว่าประชากรอินเดีย 75.5% นับถือศาสนาฮินดู, 14.2% นับถือศาสนาอิสลาม, 2.3% นับถือศาสนาคริสต์, 1.7% นับถือศาสนาซิกข์, 5.0% นับถือศาสนาพุทธ นับจำนวนชาวพุทธโดยมหาโพธิสมาคมทั้งที่เปิดเผยและไม่เปิดเผย, 0.37% นับถือศาสนาไชนะ ทั้งศาสนาโซโรอัสเตอร์, Sanamahism และ ศาสนายูดาย ล้วนมีประวัติศาสตร์เก่าแก่ในประเทศอินเดีย และมีผู้นับถืออยู่ศาสนาละหลายพันคน ประเทศอินเดียมีประชากรที่นับถือศาสนาโซโรอัสเตอร์มากที่สุดในโลก (ทั้ง ปาร์ซี (parsi) และ อิรานี (irani)) และยังมีประชากรที่นับถือศาสนาบาไฮมากที่สุดในโลกเช่นกัน ถึงแม้ทั้งสองศาสนานี้จะเติบโตขึ้นในแถบเปอร์เซียก็ตาม ตลอดทั้งประวัติศาสตร์ของประเทศอินเดีย ศาสนาเป็นส่วนสำคัญของวัฒนธรรมมาตลอด ความหลากหลายทางศาสนาและการยอมรับความต่างทางศาสนา (Religious toleration) ล้วนปรากฏในประเทศทั้งในทางกฎหมายและทางธรรมเนียมปฏิบัติ ในรัฐธรรมนูญอินเดียได้รับรองเสรีภาพทางศาสนาให้เป็นสิทธิขั้นพื้นฐานของประชาชนอินเดีย
ในปัจจุบัน ศาสนิกชนของศาสนาฮินดูทั้งประเทศอินเดียมีคิดเป็น 94% ของประชากรฮินดูทั้งโลก ศาสนสถานฮินดูส่วนมากก็ตั้งอยู่ในประเทศอินเดียเช่นกัน ในฐานะที่ประเทศอินเดียเป็นแหล่งกำเนิดของเทพเจ้าองค์ต่าง ๆ เมืองปรยาคราช (รู้จักกันในชื่อเดิมคือ อลาหาบาด) เป็นที่ตั้งของสถานที่แสวงบุญฮินดูที่ใหญ่ที่สุดในโลก คือ ปรยาคกุมภเมลา (Prayag Kumbh Mela) ที่ซึ่งชาวฮินดูจากทั่วโลกหลั่งไหลเข้ามาเพื่ออาบน้ำศักดิ์สิทธิ์ตรงจุดที่แม่น้ำศักดิ์สิทธิ์ทั้งสามสายของฮินดูไหลมาบรรจบกัน คือ แม่น้ำคงคา, แม่น้ำยมุนา และแม่น้ำสรัสวตี ชาวอินเดียโพ้นทะเลจำนวนมากในโลกตะวันตกได้นำปรัชญาฮินดูต่าง ๆ ไปเผยแพร่และสร้างความนิยมให้เกิดขึ้น เช่น การปฏิบัติโยคะ, การนั่งสมาธิ, การแพทย์แบบอายุรเวท (Ayurvedic Medicine), ดวงชะตา (divination), กรรม และการเวียนว่ายตายเกิด องค์กรต่าง ๆ ที่จัดตั้งขึ้นเพื่อเผยแผ่ศาสนาฮินดูได้นำคำสอนของฮินดูเผยแผ่ไปทั่วโลก ทั้ง สมาคมกฤษณภาวนามฤตนานาชาติ หรือ หเรกฤษณะ, พรหมกุมารี (Brahma Kumari), อานันทมรรค (Ananda Marga) และองค์กรอื่น ๆ เป็นต้น อนุทวีปอินเดียยังมีประชากรมุสลิมมากที่สุดในโลก หนึ่งในสามของมุสลิมในโลกเป็นชาวอินเดียใต้ มีการคาดการณ์ไว้ว่าในปี 2050 ประชากรมุสลิมในประเทศอินเดียจะโตขึ้นถึง 311 ล้านคน นำหน้าประเทศอินโดนีเซียขึ้นเป็นประเทศที่มีประชากรมุสลิมมากที่สุดในโลก ถึงแม้ว่าจะยังคงเป็นประเทศที่มีประชากรฮินดูเป็นหลักอยู่ก็ตาม (อยู่ที่ประมาณ 77%)
ประชากร.
 ศาสนาในประเทศอินเดีย (สำมะโนประชากร ปี 2011)
<templatestyles src="Legend/styles.css" />   ศาสนาฮินดู
 (79.8%)<templatestyles src="Legend/styles.css" />   ศาสนาอิสลาม
 (14.2%)<templatestyles src="Legend/styles.css" />   ศาสนาคริสต์
 (2.3%)<templatestyles src="Legend/styles.css" />   ศาสนาซิกข์
 (1.7%)<templatestyles src="Legend/styles.css" />   ศาสนาพุทธ
 (0.7%)<templatestyles src="Legend/styles.css" />   ศาสนาเชน
 (0.4%)<templatestyles src="Legend/styles.css" />   ศาสนาโซโรอัสเตอร์
 (0.2%)<templatestyles src="Legend/styles.css" />   ศาสนายูดาย
 (0.2%)<templatestyles src="Legend/styles.css" />   ศาสนาชนเผ่า
 (0.2%)<templatestyles src="Legend/styles.css" />   ศาสนาบาไฮ
 (0.1%)<templatestyles src="Legend/styles.css" />  ไม่ระบุศาสนา (0.2%)
อำเภอปกครองตนเองชนชาติเกาหลี ฉางไป๋

อำเภอปกครองตนเองชนชาติเกาหลี ฉางไป๋ หรือ อำเภอฉางไป๋ เป็นอำเภอทางตอนใต้ของมณฑลจี๋หลิน สาธารณรัฐประชาชนจีน ติดกับประเทศเกาหลีเหนือ อยู่ภายใต้การปกครองของเมืองไป๋ชาน ซึ่งอยู่ห่างออกไป ทางตะวันตก-ตะวันตกเฉียงเหนือ มีประชากร 85,000 คน โดย 14,000 คนเป็นกลุ่มชาติพันธุ์เกาหลี และมีพื้นที่ 
อำเภอฉางไป๋ และจังหวัดปกครองตนเองชนชาติเกาหลี หยันเปียน เป็นเขตปกครองตนเองชนชาติเกาหลีเพียงสองแห่งของสาธารณรัฐประชาชนจีน
เขตการปกครอง.
อำเภอฉางไป๋แบ่งการปกครองออกเป็น 7 เมือง และ 1 ตำบล
พรรคเสรีชน

พรรคเสรีชน เป็นพรรคการเมืองของไทยที่จัดทะเบียนก่อตั้งขึ้นในปี พ.ศ. 2517 เป็นพรรคการเมืองลำดับที่ 15/2517 มีพลเอก ประพันธ์ กุลพิจิตร เป็นหัวหน้าพรรค และนายประโพธ ศรีชินพงศ์ เป็นเลขาธิการพรรค
ประวัติ.
พรรคเสรีชน ก่อตั้งขึ้นเมื่อวันที่ 21 พฤศจิกายน พ.ศ. 2517 โดยมีพลเอก ประพันธ์ กุลพิจิตร อดีตแม่ทัพภาคที่ 3 เป็นหัวหน้าพรรค และนายประโพธ ศรีชินพงศ์ เป็นเลขาธิการพรรค มีสำนักงานตั้งอยู่ที่ถนนเพชรบุรี เขตพญาไท กรุงเทพมหานคร
พรรคเสรีชน มีกรรมการอำนวยการพรรค ประกอบด้วย นายสุจิตร ปัตตะโชติ เป็นรองหัวหน้าพรรค คุณหญิงประพิศ กุลพิจิตร ร้อยเอก หลวงล่องหนเริงหาญ นายผัน วิสูตร นายเจน ศิริวงศ์ ร้อยตำรวจโท จารึก จตุรภุช นายสมเกียรติ สุพพัต เป็นกรรมการอำนวยการ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สมาชิกพรรคเสรีชนได้รับเลือกตั้งเป็นสมาชิกสภาผู้แทนราษฎร จำวน 1 คน คือ สมชาย อินทราวุธ จากจังหวัดแพร่
การยุบพรรค.
เมื่อวันที่ 6 ตุลาคม พ.ศ. 2519 คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว แต่พรรคเสรีชนก็ไม่ได้มีการฟื้นฟูพรรคขึ้นมาแต่อย่างใด
เซี่ยโหฺว อิง

เซี่ยโหฺว อิง (ตาย 172 ปีก่อนคริสตกาล) เป็นข้าราชการชาวจีนช่วงต้นราชวงศ์ฮั่นตะวันตก ดำรงตำแหน่งไท่ผู (太僕; "มหาเสวก") ซึ่งเป็นเจ้ากรมพระอัศวราช
เซี่ยโหฺว อิง เป็นข้าเก่าของหลิว ปัง (劉邦) ผู้สถาปนาราชวงศ์ฮั่น และได้ออกสมรภูมิเคียงบ่าเคียงไหล่หลิว ปัง ในการรบกับเซี่ยง อฺวี่ (項羽) ระหว่างสงครามฉู่–ฮั่น (楚漢戰爭) เมื่อช่วง 206–202 ปีก่อนคริสตกาล
ชีวิต.
เซี่ยโหฺว อิง เป็นชาวเทศมณฑลเพ่ย์ (沛县) ปัจจุบันอยู่ในมณฑลเจียงซู (江苏省)
ช่วงต้นชีวิต เซี่ยโหฺว อิง ทำงานที่ศาลาว่าการเทศมณฑลเพ่ย์ ทำหน้าที่ดูแลรถศึกและม้าราชการ สนิทสนมกับหลิว ปัง ครั้งหนึ่ง หลิว ปัง แกล้งเขาจนบาดเจ็บ ซึ่งเป็นความผิดถึงขั้นมีโทษ แต่เขาก็ช่วยปกปิดเสีย จนตนเองถูกโบยและจำคุกแทน
ภายหลัง หลิว ปัง ออกตัวเป็นกบฏต่อต้านราชวงศ์ฉิน (秦朝) เซี่ยโหฺว อิง ก็ช่วยขับรถศึกให้หลิว ปัง และรบเคียงคู่กันในทุกสมรภูมิ จนราชวงศ์ฉินสิ้นแล้ว เซี่ยง อฺวี่ แบ่งแผ่นดินออกเป็นสิบแปดรัฐ (十八國) ให้ขุนศึกทั้งหลายไปปกครอง หลิว ปัง ได้ครองรัฐฮั่น (漢國) โดยย้ายเมืองศูนย์กลางมาที่ฮั่นจง (汉中; ฮกเกี้ยนว่า "ฮันต๋ง") ปัจจุบันอยู่ในมณฑลซื่อชวน (四川省) เซี่ยโหฺว อิง ก็ตามมารับราชการอยู่กับหลิว ปัง ด้วย ต่อมา หลิว ปัง มอบบรรดาศักดิ์ "เจาผิงโหฺว" (昭平侯; "โหฺวแห่งเจาผิง") รวมถึงตำแหน่งไท่ผู ให้แก่เซี่ยโหฺว อิง
เมื่อหลิว ปัง กับเซี่ยง อฺวี่ เกิดแตกหักกันจนกลายเป็นสงครามฉู่–ฮั่น เซี่ยโหฺว อิง ก็เข้าร่วมฝ่ายหลิว ปัง รบกับเซี่ยง อฺวี่ ในการยุทธหลายคราว จนปีที่ 205 ก่อนคริสตกาล หลิว ปัง แพ้เซี่ยง อฺวี่ ที่ยุทธการเผิงเฉิง (彭城之戰) จนต้องถอยหนี ระหว่างที่หนีนั้น หลิว ปัง จงใจละทิ้งบุตรทั้งสองของตนเสียเพื่อให้รถนั่งของตนเบาขึ้น เซี่ยโหฺว อิง ซึ่งขับรถนั้นอยู่ก็ห้ามหลิว ปัง หลายครั้ง จนหลิว ปัง โกรธ ขู่จะฆ่าเซี่ยโหฺว อิง แต่ที่สุดแล้ว ทั้งหมดก็พากันหนีรอดไปได้โดยไม่ทิ้งเด็กไว้
กระทั่งหลิว ปัง พิชิตเซี่ยง อฺวี่ ได้แล้ว หลิว ปัง ก็สถาปนาราชวงศ์ฮั่น และขึ้นครองราชย์เป็นจักรพรรดิฮั่นเกาจู่ (漢高祖) ในคราวที่ฮั่นเกาจู่เสด็จออกปราบการกระด้างกระเดื่องของเหล่าเจ้าประเทศราช เซี่ยโหฺว อิง ก็โดยเสด็จด้วยเสมอ ครั้งหนึ่งในยุทธการไป๋เติง (白登之戰) ซึ่งฮั่นเกาจู่ทรงรบกับชนพื้นเมืองซฺยงหนู (匈奴) และฮั่นเกาจู่ทรงเพลี่ยงพล้ำ เซี่ยโหฺว อิง ก็พาเสด็จหนีรอดอีกครั้ง
เมื่อฮั่นเกาจู่สิ้นพระชนม์แล้ว หลิว อิ๋ง (劉盈) พระโอรสของฮั่นเกาจู่ สืบราชสมบัติต่อเป็นจักรพรรดิฮั่นฮุ่ย (汉惠) เซี่ยโหฺว อิง ก็ดำรงตำแหน่งไท่ผูในราชสำนักฮั่นต่อไป จนเมื่อเกิดความวุ่นวายจากสกุลลฺหวี่ (呂氏之亂) และสกุลลฺหวี่ (呂) ของพระนางลฺหวี่ (呂后) ถูกปราบสิ้นแล้ว เซี่ยโหฺว อิง และคนอื่น ๆ ก็ช่วยเหลือให้หลิว เหิง (劉恆) พระโอรสอีกพระองค์ของฮั่นเกาจู่ ได้สืบราชสมบัติต่อเป็นจักรพรรดิฮั่นเหวิน (漢文)
เซี่ยโหฺว อิง ยังรับราชการต่อจนถึงแก่กรรมในรัชกาลฮั่นเหวิน เมื่อเซี่ยโหฺว อิง สิ้นชีวิตแล้ว จักรพรรดิฮั่นเหวินประทานบรรดาศักดิ์ "เหวินโหฺว" (文侯) ให้แก่เขา
ยานส่งกลับสายแพทย์เอ็ม1133

ยานส่งกลับสายแพทย์ (อักษรย่อ: MEV) ได้รับมอบหมายจากที่พยาบาลกองพันสำหรับหน่วยขนาดกองพัน และอุทิศให้กับส่วนสำคัญแต่ละส่วนของหน่วย รวมถึงให้การรักษาผู้บาดเจ็บสาหัสตลอดจนผู้บาดเจ็บขั้นสูง
ภาพรวม.
สนับสนุนการส่งกลับสายแพทย์แบบบูรณาการในชุดปฏิบัติการรบกองพลน้อยสไตรเกอร์ (SBCT) ในฐานะที่เป็นส่วนบูรณาการหนึ่งของรูปขบวนส่วนหน้ารบแบบติดเครือข่าย โดยช่วยแพทย์กำลังรบที่ติดสอยห้อยตามทหารราบในระหว่างปฏิบัติการ ยานส่งกลับสายแพทย์และลูกเรือสามารถเคลื่อนที่ส่วนหน้า ซึ่งครอบคลุมด้วยการยิงของหมวดปืนเล็กเฝ้าตรวจแบบบูรณาการที่ให้ความคุ้มครองสำหรับผู้ป่วยและทีมแพทย์
ความสามารถนี้ทำให้แท่นยิงอื่น ๆ ของรูปขบวนเป็นอิสระเพื่อค้ำจุนการจู่โจมสนับสนุนแบบบูรณาการ การส่งกลับจะรวมถึงการดูแลฉุกเฉินบนเส้นทางยกระดับโดยเสนารักษ์ และโดยสภาพแวดล้อมที่มีการป้องกันด้วยแสงไฟที่เพียงพอรวมถึงเครื่องมือแพทย์
ความสามารถในปฏิบัติการ.
ยานส่งกลับสายแพทย์เป็นแพลตฟอร์มรถพยาบาลปฐมภูมิในหน่วยที่จัดให้มียานพาหนะตระกูลสไตรเกอร์ มันอิงจากรุ่นลำเลียงพลทหารราบ คุณลักษณะร่วมของแพลตฟอร์มจะช่วยลดการบำรุงรักษา และการสนับสนุนด้านโลจิสติกส์ที่หลากหลาย
ยานส่งกลับสายแพทย์มีที่นั่งของผู้ดูแลที่สามารถเข้าถึงได้ ซึ่งช่วยให้ผู้ดูแลสามารถตรวจสอบผู้ป่วยได้
รถพยาบาลได้รับการทำเครื่องหมายด้วยเครื่องหมายอนุสัญญาเจนีวาที่สามารถเอาออก หรือซ่อนเร้นโดยไม่ต้องเปลี่ยนลายพราง สิ่งนี้จะช่วยลดความเสี่ยงของการเปิดเผยต่อการกระทำที่มุ่งร้าย หรือสภาพอากาศที่ไม่เอื้ออำนวย
รูซีลา

รูซีลา  เป็นกำปงที่อยู่ห่างจากเมืองกัวลาเตอเริงกานูไป 12 กิโลเมตรทางใต้ และอยู่ในอำเภอมารัง, รัฐตรังกานู, ประเทศมาเลเซีย
ประวัติ.
เชื่อกันว่าเมืองนี้ถูกก่อตั้งโดยผู้อพยพจากอาณาจักรปาตานีในช่วงศตวรรษที่ 19
ชูวงศ์ ฉายะบุตร

ชูวงศ์ ฉายะบุตร (25 สิงหาคม พ.ศ. 2479 – 6 มิถุนายน พ.ศ. 2549) อดีตสมาชิกสภาผู้แทนราษฎรแบบบัญชีรายชื่อ สังกัดพรรคชาติไทย อดีตสมาชิกสภานิติบัญญัติแห่งชาติ อดีตสมาชิกวุฒิสภา อดีตปลัดกระทรวงมหาดไทย อดีตอธิบดีกรมการปกครอง อดีตนายกสมาคมศิษย์เก่ารัฐศาสตร์ จุฬาลงกรณ์มหาวิทยาลัย และอดีตผู้ว่าราชการจังหวัดหลายจังหวัด
ประวัติ.
ชูวงศ์ ฉายะบุตร เกิดเมื่อวันที่ 25 กรกฎาคม พ.ศ. 2479 จบการศึกษาปริญญาตรีรัฐศาสตบัณฑิต (เกียรตินิยม) และปริญญาโท รัฐศาสตรมหาบัณฑิต จากจุฬาลงกรณ์มหาวิทยาลัย และปริญญาโท สาขา MS.C (Econ) จาก LONDON SCHOOL OF ECONOMICS AND POLITICAL SCIENCE ปริญญาเอก PHD.POLITICAL SCIENCE จากมหาวิทยาลัยเอ็กซิเตอร์ ประเทศอังกฤษ เมื่อปี พ.ศ. 2508
การทำงาน.
งานราชการ.
ชูวงศ์ ฉายะบุตร เริ่มรับราชการเป็นอาจารย์ที่คณะรัฐศาสตร์ จุฬาลงกรณ์มหาวิทยาลัย ก่อนโอนย้ายเข้ารับราชการในสังกัดกรมการปกครอง ได้รับแต่งตั้งเป็นนายอำเภอเมืองสมุทรปราการ นายอำเภอเมืองนครปฐม ปลัดจังหวัดนครสวรรค์ เป็นรองอธิบดีกรมการพัฒนาชุมชน และผู้ว่าราชการจังหวัดอีกหลายจังหวัด ได้แก่ พิจิตร แพร่ ลำปางและ ปทุมธานี เป็นอธิบดีกรมการปกครอง ตำแหน่งสุดท้ายคือ ปลัดกระทรวงมหาดไทยจนเกษียณอายุราชการ
ชูวงศ์ ฉายะบุตร มีผลงานแต่งหนังสือชื่อ "การปกครองท้องถิ่นไทย" จัดพิมพ์โดย สมาคมนิสิตเก่ารัฐศาสตร์ จุฬาลงกรณ์มหาวิทยาลัย เมื่อปี 2539
งานการเมือง.
ในปี พ.ศ. 2516 ได้รับแต่งตั้งเป็นสมาชิกสภานิติบัญญัติแห่งชาติ หลังเหตุการณ์ 14 ตุลาคม พ.ศ. 2516 ต่อมาในปี พ.ศ. 2519 ได้รับการแต่งตั้งเป็นสมาชิกสภาปฏิรูปการปกครองแผ่นดิน ซึ่งประกอบด้วยสมาชิกจำนวน 340 คน ทำหน้าที่ฝ่ายนิติบัญญัติ และ พ.ศ. 2539 ได้รับแต่งตั้งเป็นสมาชิกวุฒิสภาในวุฒิสภาไทย ชุดที่ 7
ชูวงศ์ ฉายะบุตร เริ่มทำงานการเมืองในสภาผู้แทนราษฎรครั้งแรกโดยการสมัคร ส.ส.ระบบบัญชีรายชื่อ ลำดับที่ 7 พรรคชาติไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เมื่อวันที่ 6 มกราคม พ.ศ. 2544 และได้รับการเลื่อนเป็น ส.ส.ระบบบัญชีรายชื่อแทนผู้ไปดำรงตำแหน่งรัฐมนตรี
ถึงแก่อนิจกรรม.
ชูวงศ์ ฉายะบุตร ถึงแก่อนิจกรรมเมื่อวันที่ 6 มิถุนายน พ.ศ. 2549
พ็อนตุส ยอนซ็อน

พ็อนตุส สเว็น กุสตัฟ ยอนซ็อน (เกิดวันที่ 13 กุมภาพันธ์ ค.ศ. 1991) เป็นนักฟุตบอลชาวสวีเดนผู้เล่นในตำแหน่งกองหลังให้กับเบรนต์ฟอร์ดในอังกฤษ และทีมชาติสวีเดน
ทีมชาติ.
ยอนซ็อนถูกเลือกเข้าแคมป์ประจำปีของทีมชาติสวีเดนในเดือนมกราคม ค.ศ. 2012 เขาได้ลงเล่นให้กับทีมชาติชุดใหญ่ครั้งแรกในนัดกระชับมิตรที่พบกับบาห์เรนเมื่อวันที่ 18 มกราคม ค.ศ. 2012 ต่อมาในฤดูร้อนปี 2016 ยอนซ็อนถูกเลือกติดทีมชาติสำหรับการแข่งขันฟุตบอลชิงแชมป์แห่งชาติยุโรป 2016 อย่างไรก็ตาม เขาไม่ได้ลงเล่นเลยตลอด 3 นัดในรายการนั้น
ในวันที่ 27 มีนาคม ค.ศ. 2018 ยอนซ็อนเป็นกัปตันของสวีเดนในนัดกระชับมิตรที่พบกับโรมาเนีย ต่อมาในวันที่ 15 พฤษภาคม ยอนซ็อนเป็นหนึ่งใน 23 คนของทีมชาติสำหรับการแข่งขัน[ฟุตบอลโลก 2018]] ต่อมาในวันที่ 18 มิถุนายน ยอนซ็อนลงเล่นเป็นตัวจริงในนัดเปิดสนามของกลุ่มเอฟ ช่วยให้สวีเดนเอาชนะเกาหลีใต้ไปได้ 1-0 ต่อมา สวีเดนเอาชนะสวิตเซอร์แลนด์ในรอบ 16 ทีมสุดท้าย แต่ในรอบก่อนรองชนะเลิศ สวีเดนแพ้อังกฤษตกรอบในวันที่ 7 กรกฎาคม ค.ศ. 2018 โดยในนัดนั้น เขาถูกดันขึ้นไปเล่นในตำแหน่งกองหน้า
ในวันที่ 6 กันยายน ค.ศ. 2018 ยอนซ็อนเป็นกัปตันของสวีเดนอีกครั้ง ในนัดที่แพ้ออสเตรีย 2-0
เกียรติประวัติ.
มัลเมอ เอฟเอฟ
รางวัลส่วนตัว
หน้าแมวจิ๋ว

หน้าแมวจิ๋ว หรือ วิโอลา (ชื่อวิทยาศาสตร์: "Viola") เป็นสกุลของพืชดอกในวงศ์ใบพายและเป็นสกุลที่ใหญ่ที่สุดในวงศ์ ประกอบด้วย 525 ถึง 600 สปีชีส์ สปีชีส์ส่วนใหญ่จะพบในซีกโลกเหนือเขตอบอุ่น แต่อย่างไรก็ตามบางสปีชีส์ก็สามารถพบได้ในพื้นที่อื่น ๆ เช่น ฮาวาย ออสตราเลเซีย และเทือกเขาแอนดีส 
หน้าแมวจิ๋วบางสปีชีส์เป็นพืชหลายปี บางชนิดเป็นพืชฤดูเดียว และบางชนิดเป็นไม้พุ่มขนาดเล็ก หลายสปีชีส์ได้ปลูกในสวนเพื่อดอกไม้ประดับ ในวิชาพืชสวนปกติชื่อดอกหน้าแมวจะใช้สำหรับสายพันธุ์ที่มีดอกขนาดใหญ่และมีหลายสีที่มีการเติบโตขึ้นเป็นประจำหนึ่งปีหรือสองปีจากเมล็ด และใช้อย่างกว้างขวางใน bedding ชื่อของวิโอล่าและไวโอเล็ตนั้นใช้สำหรับพันธุ์ฤดูเดียวที่มีดอกเล็กหรือพันธุ์หลายปี รวมถึงพันธุ์ป่าด้วย
วิทยา ภูมิเหล่าแจ้ง

วิทยา ภูมิเหล่าแจ้ง (เกิด 13 มีนาคม พ.ศ. 2494) อดีตสมาชิกสภาผู้แทนราษฎรจังหวัดกาฬสินธุ์ 5 สมัย ปัจจุบันสังกัดพรรครวมไทยสร้างชาติ
ประวัติ.
วิทยา เกิดเมื่อวันที่ 13 มีนาคม พ.ศ. 2494 จบการศึกษาระดับปริญญาตรี รัฐศาสตรบัณฑิต (การเมืองการปกครอง) จากประเทศฟิลิปปินส์ ระดับปริญญาโท รัฐศาสตรมหาบัณฑิต (การเมืองการปกครอง) จากสหรัฐอเมริกา
งานการเมือง.
วิทยา เข้าสู่งานการเมืองโดยการลงสมัครรับเลือกตั้งและได้รับเลือกตั้งเป็น ส.ส. ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ในนามพรรคประชาธิปัตย์ ซึ่งอยู่ในกลุ่ม 10 มกรา ต่อมาได้ย้ายออกจากพรรคประชาธิปัตย์พร้อมกับสมาชิกในกลุ่ม 10 มกรา และจัดตั้งพรรคการเมืองในชื่อ พรรคประชาชน แต่เขาไม่ได้รับเลือกตั้งในครั้งใน กระทั่งได้รับเลือกตั้งสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ในนามพรรคความหวังใหม่ ต่อมาพรรความหวังใหม่ยุบรวมเข้ากับพรรคไทยรักไทย ในนามกลุ่มวังน้ำเย็น นายวิทยาจึงได้ลงสมัครและได้รับเลือกตั้งเป็น ส.ส. สมัยที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 นายวิทยาย้ายไปลงสมัครในนามพรรคชาติพัฒนาเพื่อแผ่นดิน แต่ไม่ได้รับเลือกตั้ง ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาลงสมัครในนามพรรคเสียงประชาชน แต่การเลือกตั้งเป็นโฆษะ และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้ลงสมัครในนามพรรคพลังท้องถิ่นไท แต่ก็ไม่ได้รับเลือกตั้ง
สำนักวิชาวิทยาศาสตร์สุขภาพ มหาวิทยาลัยแม่ฟ้าหลวง

สำนักวิชาวิทยาศาสตร์สุขภาพ มหาวิทยาลัยแม่ฟ้าหลวง (อังกฤษ: School of Health Science, Mae Fah Luang University) จัดตั้งขึ้นในปี พ.ศ. 2548 นับเป็นสำนักวิชาลำดับที่ 8 ของมหาวิทยาลัยแม่ฟ้าหลวง เป็นสถาบันการศึกษาด้านวิทยาศาสตร์สุขภาพในสังกัดของมหาวิทยาลัยแม่ฟ้าหลวงได้จัดการเรียนการสอนในหลักสูตรระดับปริญญาตรี ปริญญาโท และปริญญาเอกตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย
เซิลวี ออตแตแซน

เซิลวี กีอีร์ ออตแตแซน ยอนซ็อน (เกิดวันที่ 18 กุมภาพันธ์ ค.ศ. 1984) เป็นนักฟุตบอลชาวไอซ์แลนด์ผู้เล่นในตำแหน่งเซ็นเตอร์แบ็กให้กับสโมสรวือกินเกอร์ในไอซ์แลนด์ เขาเคยลงเล่นให้กับทีมชาติไอซ์แลนด์ไปทั้งสิ้น 28 นัด
ออตแตแซนเป็นหนึ่งในนักฟุตบอลชาวไอซ์แลนด์ที่ได้รับการยกย่อง โดยในช่วงอาชีพฟุตบอล เขาคว้าถ้วยรางวัลไปทั้งหมด 7 รายการ ต่อมาในช่วงที่อยู่สวีเดน เขาชนะเลิศออลสเวนส์คานและฟุตบอลถ้วยอีกสองสมัย ต่อมาในช่วงที่อยู่เดนมาร์ก เขาชนะเลิศซูเปอร์ลีกาสองสมัย และฟุตบอลถ้วย ต่อมาเมื่อเขาย้ายไปเล่นในเอเชีย เขาช่วยให้เจียงซูเซนตีชนะเลิศไชนีสเอฟเอคัพ นอกจากจากนี้ เขายังเคยเล่นให้กับบุรีรัมย์ ยูไนเต็ด ในช่วงเลกแรกของฤดูกาล 2017
ทีมชาติ.
ในเดือนสิงหาคม ค.ศ. 2004 ออตแตแซนถูกเรียกติดทีมชาติรุ่นอายุไม่เกิน 21 ปีเป็นครั้งแรก เขาได้ลงเล่นให้กับทีมชาติรุ่นนี้ไปทั้งสิ้น 11 นัด 
ในวันที่ 29 กันยายน ค.ศ. 2005 ออตแตแซนถูกเรียกติดทีมชาติชุดใหญ่เป็นครั้งแรก เขาลงเล่นตัวจริงให้กับทีมชาตินัดแรกในการพบกับโปแลนด์เมื่อวันที่ 7 ตุลาคม ค.ศ. 2005 โดยในนัดนั้น ไอซ์แลนด์แพ้ไป 3–2 หลังจากนั้นอีกสามปี เขาถูกเรียกติดทีมชาติอีกหน และได้ลงเล่นเป็นตัวจริงในนัดที่เอาชนะมอลตา 1–0 เมื่อวันที่ 19 พฤศจิกายน ค.ศ. 2008 ต่อมาในเดือนกันยายน ค.ศ. 2010 เขาเป็นกัปตันทีมชาติในนัดที่พบกับนอร์เวย์และเดนมาร์ก ในปีถัดมา เขาทำหน้าที่เป็นกัปตันอีกครั้ง และทำสองแอสซิสต์ ในนัดที่แพ้โปรตุเกส 5–3 เมื่อวันที่ 7 ตุลาคม ค.ศ. 2011
ในนัดที่พบกับไซปรัสเมื่อวันที่ 11 กันยายน ค.ศ. 2012 ออตแตแซนถูกไล่ออกจากสนามในนาทีที่ 86 ทำให้ไอซ์แลนด์พ่ายแพ้ไป 1–0 และเขาถูกแบนทั้งหมดสองนัด จนกระทั่งในวันที่ 14 พฤศจิกายน 2012 ออตแตแซนพ้นจากโทษแบน และกลับมาลงเล่นเป็นตัวจริงในนัดที่เอาชนะอันดอร์ราไปได้ 2–0 นัดสุดท้ายที่เขาได้ลงเล่นให้กับทีมชาติ ได้แก่ นัดที่พบกับลัตเวียในเดือนตุลาคม ค.ศ. 2015 และนัดที่พบกับฟินแลนด์ในเดือนมกราคม ค.ศ. 2016
ในเดือนพฤศจิกายน ค.ศ. 2017 ออตแตแซนประกาศเลิกเล่นฟุตบอลทีมชาติ โดยเขาได้ลงเล่นให้กับทีมชาติไปทั้งสิ้น 28 นัด
อานชาน

อานชาน  เป็นนครระดับจังหวัดไม่ติดทะเลในมณฑลเหลียวหนิง ประเทศจีน อยู่ทางใต้ของเมืองหลวงมณฑล เมืองเฉิ่นหยาง ราว เป็นเมืองที่มีประชากรมากเป็นอันดับ 3 ของมณฑลเหลียวหนิง โดยมีประชากร 3,584,000 คน เมืองมีพื้นที่ 9,252 ตร.กม. มีความยาวจากทิศตะวันออกไปตะวันตก ชื่อของเมืองมีความหมายว่า "ภูเขาอานม้า" ซึ่งมาจากรูปร่างเมืองเหมือนอานม้าและอยู่ใกล้ภูเขาซึ่งตั้งอยู่ทางทิศใต้ของเมือง เมืองเป็นที่ตั้งของบริษัทอานชานไอร์ออนแอนด์สตีลกรุป หนึ่งในบริษัทผลิตเหล็กที่ใหญ่ที่สุดของประเทศจีน อานชานเป็นเมืองพี่น้องกับเมืองเชฟฟีลด์ ของสหราชอาณาจักร
อานชานเป็นเมืองที่มีทัลก์อยู่หนึ่งในสามของโลก และมีแมกนีไซต์ อยู่หนึ่งในสี่ของโลก อานชานยังเป็นเมืองที่มีการผลิตหยกมากที่สุดของโลก 
เขตการปกครอง.
อานชานแบ่งการปกครองออกเป็น 4 เขต, 1 เมือง, 1 อำเภอ และ 1 อำเภอปกครองตนเอง
โอไวน์ โวน วิลเลียมส์

โอไวน์ โวน วิลเลียมส์ (เกิดวันที่ 17 มีนาคม ค.ศ. 1987) เป็นนักฟุตบอลชาวเวลส์ผู้เล่นในตำแหน่งผู้รักษาประตูให้กับดันเฟิร์มไลน์แอธเลติก โดยยืมตัวจากฮามิลตันอะคาเดมิคัล
วิลเลียมส์ได้ลงเล่น 271 นัดในอิงกลิชฟุตบอลลีก ซึ่งรวมถึง 161 นัดที่เล่นให้กับแทรนเมียร์โรเวอส์ และนัดที่เล่นให้กับสโมสรอื่น ๆ ได้แก่ ครูว์อาเล็กซานดรา, สต็อกพอร์ตเคาน์ตี, บิวรี และรอชเดล เขาเคยเล่นให้กับสโมสรในสกอตแลนด์อย่างอินเวอร์เนสคาโลโดเนียนทิสเติล, ฮามิลตันอะคาเดมิคัล และดันเฟิร์มไลน์แอธเลติก และได้เล่นในสหรัฐกับสโมสรอินดีอีเลเวน
วิลเลียมส์ถูกเรียกติดทีมชาติชุดใหญ่ครั้งแรกใน ค.ศ. 2009 และได้ลงเล่นทีมชาติครั้งแรกใน ค.ศ. 2015 เขาเป็นส่วนหนึ่งของทีมชาติชุดที่เข้าไปถึงรอบรองชนะเลิศในฟุตบอลชิงแชมป์แห่งชาติยุโรป 2016
พิชัย มงคลวิรกุล

พิชัย มงคลวิรกุล (8 มกราคม พ.ศ. 2493 – 19 พฤศจิกายน พ.ศ. 2540) อดีตสมาชิกสภาผู้แทนราษฎรจังหวัดกาฬสินธุ์ และอดีตผู้ช่วยเลขานุการรัฐมนตรีว่าการกระทรวงศึกษาธิการ (สังข์ทอง ศรีธเรศ)
ประวัติ.
พิชัย เกิดเมื่อวันที่ 8 มกราคม พ.ศ. 2493 จบการศึกษา วิศวกรรมศาสตรบัณฑิต (วิศวกรรมโยธา) จากประเทศฟิลิปปินส์ สมรสกับนางจิระรัตน์ มงคลวิรกุล
งานการเมือง.
พิชัย เริ่มเข้าสู่งานการเมืองโดยได้รับเลือกตั้งเป็นสมาชิกสภาผู้แทนราษฎรจังหวัดกาฬสินธุ์ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคประชาธิปัตย์ ซึ่งอยู่ในกลุ่ม 10 มกรา ต่อมาได้ย้ายออกจากพรรคประชาธิปัตย์พร้อมกับสมาชิกในกลุ่ม 10 มกรา และจัดตั้งพรรคการเมืองในชื่อ พรรคประชาชน และลงสมัครรับเลือกตั้ง ได้เป็น ส.ส.อีกสมัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จากนั้นในปี พ.ศ. 2535 ได้ย้ายไปสังกัดพรรคสามัคคีธรรม และได้รับเลือกตั้งสมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 เขาได้รับเลือกตั้งเป็นสมัยที่ 4 และสมัยที่ 5 และในปี พ.ศ. 2539 เขาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงศึกษาธิการ (สังข์ทอง ศรีธเรศ)
พิชัย ถึงแก่อนิจกรรมเมื่อวันที่ 19 พฤศจิกายน พ.ศ. 2540 ในขณะที่ยังดำรงตำแหน่งสมาชิกสภาผู้แทนราษฎรจังหวัดกาฬสินธุ์
ประเทศอินโดนีเซียในเอเชียนเกมส์ 1951

ประเทศอินโดนีเซีย เข้าร่วมแข่งขันกีฬาเอเชียนเกมส์ ครั้งที่ 1 ค.ศ. 1951 (พ.ศ. 2494) หรือเอเชียนเกมส์ 1951 ซึ่งจัดขึ้นที่กรุงนิวเดลี ประเทศอินเดีย ระหว่างวันที่ 4-11 มีนาคม พ.ศ. 2494 คณะกรรมการโอลิมปิกแห่งประเทศอินโดนีเซีย ส่งนักกีฬาเพื่อแข่งขัน ผลการแข่งขันครั้งนี้ประเทศอินโดนีเซียได้รับ 0 เหรียญทอง 0 เหรียญเงิน และ 5 เหรียญทองแดง รวมทั้งหมด 5 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ก่ำซุง ประภากรแก้วรัตน์

ก่ำซุง ประภากรแก้วรัตน์ (เกิด 8 มิถุนายน พ.ศ. 2491) อดีตสมาชิกสภาผู้แทนราษฎรจังหวัดชัยภูมิ 7 สมัย เป็นสมาชิกกลุ่มวังน้ำเย็น
ประวัติ.
ก่ำซุง เกิดเมื่อวันที่ 8 มิถุนายน พ.ศ. 2491 สำเร็จการศึกษาชั้นมัธยมศึกษาตอนปลาย จากโรงเรียนอำนวยศิลป์
งานการเมือง.
ก่ำซุง ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคกิจสังคม และได้รับเลือกตั้งอีก 3 สมัยติดต่อกัน คือ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 (พรรคกิจสังคม) การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคสามัคคีธรรม ต่อมาเปลี่ยนชื่อเป็นพรรคเทิดไทย และนายก่ำซุง เป็นกรรมการบริหารพรรค แต่ก็ลาออกในเวลาต่อมา และย้ายไปลงสมัครในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคชาติไทย
เขาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคความหวังใหม่ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย
ในปี พ.ศ. 2550 ย้ายไปสังกัดพรรคประชาราช ของเสนาะ เทียนทอง
ก่ำซุง ยังเคยดำรงตำแหน่งผู้ช่วยเลขานุการรัฐมนตรีว่าการกระทรวงศึกษาธิการ ในปี พ.ศ. 2531 ผู้ช่วยเลขานุการรัฐมนตรีว่าการกระทรวงเกษตรและสหกรณ์ ในปี พ.ศ. 2535 และผู้ช่วยเลขานุการรัฐมนตรีว่าการกระทรวงพาณิชย์ ในปี พ.ศ. 2538
ทรงธรรม ปัญญาดี

จ่าสิบเอก ทรงธรรม ปัญญาดี (5 กุมภาพันธ์ พ.ศ. 2474 - 21 กุมภาพันธ์ พ.ศ. 2544) อดีตสมาชิกสภาผู้แทนราษฎรจังหวัดเชียงราย เป็นนักการเมืองที่ได้รับการยกย่องเป็น "ดาวเด่นสภาฯ"
ประวัติ.
ทรงธรรม เป็นนักจัดรายการวิทยุและเจ้าของกิจการธุรกิจการพิมพ์ในจังหวัดเชียงราย ต่อมาได้รับเลือกตั้งเป็นสมาชิกสภาผู้แทนราษฎรจังหวัดเชียงรายสมัยแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคประชาธิปัตย์ ทรงธรรมย้ายไปอยู่พรรคชาติไทย ในปี พ.ศ. 2518 และต่อมาย้ายไปร่วมงานกับพรรคธรรมสังคม ในปี พ.ศ. 2519
ในปี พ.ศ. 2522 เขาได้ร่วมก่อตั้งกลุ่มการเมืองขึ้นซึ่งในขณะนั้นยังไม่มีกฎหมายว่าด้วยพรรคการเมือง ส่งผลให้มีการยกเว้นการบังคับเกี่ยวกับการจัดตั้งหรือการสังกัดพรรคการเมืองของผู้สมัครสมาชิกสภาผู้แทนราษฎร โดยใช้คำว่า "กลุ่มการเมือง" เป็นการเรียกอย่างไม่เป็นทางการ โดยใช้ว่าพรรคสยามประชาธิปไตย และได้จดทะเบียนเป็นพรรคการเมืองในประเทศไทย เมื่อวันที่ 10 มกราคม พ.ศ. 2526 โดยมีพันเอก พล เริงประเสริฐวิทย์ เป็นหัวหน้าพรรค และเขาเป็นกรรมการบริหารพรรค ต่อมาเขาจึงย้ายกลับไปร่วมงานกับพรรคชาติไทยอีกในการเลือกตั้ง 4 สมัย
ทรงธรรม เคยเป็นกรรมาธิการวิสามัญพิจารณาเรื่องพม่ากักตัวเจ้าหน้าที่ฝ่ายไทย เมื่อปี พ.ศ. 2535
สมาชิกสภาผู้แทนราษฎร.
ทรงธรรม ได้รับเลือกตั้งมาแล้ว 8 สมัย
ถึงแก่อนิจกรรม.
จ่าสิบเอก ทรงธรรม ปัญญาดี ถึงแก่อนิจกรรมเมื่อวันที่ 21 กุมภาพันธ์ พ.ศ. 2544
ประเทศซาอุดีอาระเบียในเอเชียนเกมส์ 2010

ประเทศซาอุดีอาระเบีย เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) หรือ เอเชียนเกมส์ 2010 ซึ่งจัดขึ้นที่เมืองกว่างโจว ประเทศจีน ระหว่างวันที่ 12-27 พฤศจิกายน พ.ศ. 2553 คณะกรรมการโอลิมปิกแห่งประเทศซาอุดีอาระเบีย ส่งนักกีฬา คน เพื่อแข่งขัน กีฬา ผลการแข่งขันครั้งนี้ประเทศซาอุดีอาระเบียได้รับ 5 เหรียญทอง 3 เหรียญเงิน และ 5 เหรียญทองแดง รวมทั้งหมด 13 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศบาห์เรนในเอเชียนเกมส์ 2010

ประเทศบาห์เรน เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) หรือ เอเชียนเกมส์ 2010 ซึ่งจัดขึ้นที่เมืองกว่างโจว ประเทศจีน ระหว่างวันที่ 12-27 พฤศจิกายน พ.ศ. 2553 คณะกรรมการโอลิมปิกแห่งประเทศบาห์เรน ส่งนักกีฬา 82 คน เพื่อแข่งขัน 9 กีฬา ผลการแข่งขันครั้งนี้ประเทศบาห์เรนได้รับ 5 เหรียญทอง 0 เหรียญเงิน และ 4 เหรียญทองแดง รวมทั้งหมด 9 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศกาตาร์ในเอเชียนเกมส์ 2010

ประเทศกาตาร์ เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) หรือ เอเชียนเกมส์ 2010 ซึ่งจัดขึ้นที่เมืองกว่างโจว ประเทศจีน ระหว่างวันที่ 12-27 พฤศจิกายน พ.ศ. 2553 คณะกรรมการโอลิมปิกแห่งประเทศกาตาร์ ส่งนักกีฬา 318 คน เพื่อแข่งขัน 25 กีฬา ผลการแข่งขันครั้งนี้ประเทศกาตาร์ได้รับ 4 เหรียญทอง 5 เหรียญเงิน และ 7 เหรียญทองแดง รวมทั้งหมด 16 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ทรูมันนี่

ทรูมันนี่  เป็นบริษัทผู้ให้บริการทางการเงินในเอเชียตะวันออกเฉียงใต้ โดยให้บริการในไทย กัมพูชา เมียนมาร์ เวียดนาม ฟิลิปปินส์ และอินโดนีเซีย บริษัทก่อตั้งขึ้นเมื่อปี พ.ศ. 2546 และประกาศเป็นพันธมิตรกับบริษัท Ant Financial Services Group ในปี พ.ศ. 2559 โดยมีผลิตภัณฑ์หลักคือ ทรูมันนี่ วอลเล็ต ซึ่งเป็นแอปพลิเคชันชำระเงินผ่านช่องทางอิเล็กทรอนิกส์ที่มียอดผู้ใช้ในไทยมากกว่า 10 ล้านราย
ประเทศฟิลิปปินส์ในเอเชียนเกมส์ 2010

ประเทศฟิลิปปินส์ เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) ซึ่งจัดขึ้นที่เมืองกว่างโจว มณฑลกวางตุ้ง สาธารณรัฐประชาชนจีน ระหว่างวันที่ 12-27 พฤศจิกายน พ.ศ. 2553 คณะกรรมการโอลิมปิกแห่งประเทศฟิลิปปินส์ ส่งนักกีฬา 188 คน เพื่อแข่งขัน 29 กีฬา ผลการแข่งขันครั้งนี้ประเทศฟิลิปปินส์ได้รับ 3 เหรียญทอง 4 เหรียญเงิน และ 9 เหรียญทองแดง รวมทั้งหมด 16 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
มาเก๊าในเอเชียนเกมส์ 2010

ประเทศมาเก๊า เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) หรือ เอเชียนเกมส์ 2010 ซึ่งจัดขึ้นที่เมืองกว่างโจว มณฑลกวางตุ้ง สาธารณรัฐประชาชนจีน ระหว่างวันที่ 12-27 พฤศจิกายน พ.ศ. 2553 คณะกรรมการโอลิมปิกแห่งประเทศมาเก๊า ส่งนักกีฬา คน เพื่อแข่งขัน กีฬา ผลการแข่งขันครั้งนี้ประเทศมาเก๊าได้รับ 1 เหรียญทอง 1 เหรียญเงิน และ 4 เหรียญทองแดง รวมทั้งหมด 6 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้